打麻雀係聯誼消閒活動,但係喺日本就有唔少人以打麻雀作為職業,靠打牌搵食。大家可能會話呢啲咪就係老人家所講嘅爛賭二囉!唔好先入為主,因為日本嘅職業打雀員,亦即係「雀士」,佢哋好注重形象,其中有一個更加美貌與身材兼備,佢就係高宮麻里喇!
以前成日聽長輩講「嫖賭飲蕩吹」,是但染上其中一樣惡習都唔慌會做到好人。不過,小弟間唔中都會同朋友去飲兩杯,亦間唔中會玩吓足球博彩,自問都唔算係一個壞人吖!至少好多女仔喺拒絕我嘅時候都會話:「你份人係好好,但係我唔會鍾意你,你死咗條心啦!」講到賭錢,香港好多人都鍾意打牌啦!唔通佢哋又全部都係壞人咩?而喺日本鍾意打牌嘅人亦相當之多,寫真女郎高宮麻里更係一位職業打雀高手添!唔通大家唔鍾意佢咩?28歲嘅高宮麻里生得一副高雅又和善嘅外貌,溫文爾雅嘅姊系氣息濃到令男人心醉神迷!同時麻里身材出眾,肌膚雪白幼滑,肉地彈性十足,胸前對G奶脹卜卜又堅挺迷人,如果畀我同佢打牌,肯定輸到褲都甩而不自知呀!
麻里表示自小就接觸打牌呢種活動,喺2013年佢參加一個叫做「女流Mondo杯」嘅女子麻雀比賽,而呢個比賽同時亦係一個電視節目,麻里狠勁嘅章法固然備受注目,而佢嘅美貌以及脹卜卜上圍更成功引起話題!隨後麻里亦參加過類似活動,例如「麻將Battle Royal」。麻里作為職業女雀士,實力得到專業認證,乃係日本專業麻將聯盟嘅麻雀三段高手。由於麻里打麻雀實力非凡,自從佢成為寫真女郎之後,綜藝節目一旦舉辦麻雀比賽都會搵麻里參賽,而好多主持都表示睇麻里打牌真係心驚驚,因為麻里攻打四方城嘅時候眼神銳利無比!不過,亦有主持突破盲點,表示與其睇麻里打牌,觀眾應該更加集中欣賞阿妹對G奶喎!而大家去日本要欣賞麻里嘅演出除咗睇電視之外,好多麻雀遊戲機以及老虎機都搵麻里做形象女郎以及遊戲角色,去到大型機舖就可以見到佢啦!
簡介:高宮麻里經常會去機舖宣傳麻雀遊戲,想知道佢最近去到邊間機舖,又或者將會去邊度出席活動的話,就要留意阿妹嘅Twitter啦!
網址:https://twitter.com/takamiyamari?lang=ja
年齡:28歲
身高:5呎1吋
三圍:33G-24-34
撰文:賢